Ritratt: Miguela Xuereb .td_uid_2_60bb45f1a8be1_rand.td-a-rec-img{text-align:left}.td_uid_2_60bb45f1a8be1_rand.td-a-rec-img img{margin:0 auto 0 0} Il-grupp Fortina ssospenda x-xogħlijiet fuq il-moll tal-katamaran fil-Bajja tal-Balluta. Dan ħabbritu l-għaqda Moviment Graffitti wara l-protesta li saret minnha, mill-Kunsill Lokali ta' San Ġiljan, mir-residenti u persuni oħra. Ix-xogħlijiet kienu biex jinbena moll privat bejn Tas-Sliema u San Ġiljan. Fl-istqarrija ffirmata mill-Moviment Graffitti, il-Kunsill Lokali ta' San Ġiljan, Arnold Cassola, u r-residenti tal-Balluta, intqal ukoll li se jsiru aktar diskussjonijiet bejniethom fil-ġimgħat li ġejjin. Huma rringrazzjaw ukoll lil kull min appoġġja l-protesta u saħqu li l-pressjoni tal-poplu ħalliet impatt fuq id-deċiżjoni tal-grupp Fortina. Waqt il-protesta ta' din il-ġimgħa, l-għaqda Moviment Graffitti tellgħet filmat dirett fuq Facebook mill-post u qalet li l-Fortina qed iċċaħħad lill-pubbliku milli jgawdi l-baħar għall-profitt tagħha. Moviment Graffitti bi protesta: Filmat: "Il-bajja tal-pubbliku" – Moviment Graffitti bi protesta fil-Balluta Il-ġimgħa l-oħra, l-għaqda Moviment Graffitti qalet li wara li x-xogħlijiet illegali fuq il-moll bdew, l-Awtorità tal-Ambjent u r-Riżorsi ppremjat l-imġiba tal-Fortina billi b'mod sigriet bidlet il-permess u ħalliet ix-xogħlijiet jibqgħu għaddejjin fix-xhur tas-sajf. L-ERA tibdel il-permess għax-xogħlijiet: L-ERA tibdel il-permess biex isir xogħol fis-sajf fil-Balluta – Graffitti Il-Captain Morgan tispjega Fi stqarrija, il-kumpanija Captain Morgan qalet li minkejja li għandha l-permessi kollha, issospendiet ix-xogħlijiet fuq il-moll bħala turija ta' rieda tajba. Kelliem għall-kumpanija qal li dan sar wara li bdew id-diskussjonijiet mal-persuni li għamlu l-protesta biex tinstab soluzzjoni. .td_uid_3_60bb45f1a8e80_rand.td-a-rec-img{text-align:left}.td_uid_3_60bb45f1a8e80_rand.td-a-rec-img img{margin:0 auto 0 0}